বোধিনাথ ভেলানস্বামী

বোধিনাথ ভেলানস্বামী (জন্ম: ১৫ অক্টোবর ১৯৪২, বার্কলে, ক্যালিফোর্নিয়া) একজন হিন্দু সন্ন্যাসী ও ধর্মগুরু। তিনি কাউয়ের হিন্দু মঠের প্রধান এবং হিন্দুইজম টুডে সাময়িক পত্রিকার প্রকাশক। তিনি নন্দীনাথ সম্প্রদায়ের কৈলাস পরম্পরার ১৬৩তম প্রধান এবং হাওয়াইয়ের গার্ডেন দ্বীপে একটি ৩৮২-একর মন্দির-মঠ শৈব সিদ্ধান্তের গুরু। তিনি হিন্দু শৈব ধর্মের ধর্মগ্রন্থ, হিন্দু মন্দিরের উপাসনার স্তোত্রপদ্ধতি, আগমকে ডিজিটাল বিন্যাসে অবাধে সকলের কাছে উপলব্ধ করা এবং এগুলোর অধ্যয়নকে উৎসাহিত করা জন্য পরিচিত। আদি শৈব শিবাচারিয়ার পুরোহিত সম্প্রদায় তাকে সর্বোচ্চ আচার্য (যিনি আগম এবং আগম ঐতিহ্যকে উন্নীত ও সংরক্ষণ করেছেন) সম্মান প্রদান করেন। বোধিনাথ শৈব সিদ্ধান্ত চার্চ, হিমালয়ান একাডেমি প্রকাশনা এবং হিন্দু হেরিটেজ এন্ডোমেন্ট নামক তিনটি সংস্থার সভাপতিত্ব করেন। বোধিনাথ একজন প্রভাবশালী হিন্দু শৈব গুরু সৎগুরু শিবা সুব্রমুনিয়স্বামীর নিযুক্ত উত্তরসূরি। হিন্দু অধ্যয়নের উপর বিশ্বের অন্যতম প্রধান বিশেষজ্ঞ ক্লাউস ক্লোস্টারমায়ার তার আ সার্ভে অব হিন্দুইজম- এ বলেছেন: "শিবা সুব্রামুনিয়াস্বামী ... তার বইয়ের মাধ্যমে এক ধরনের সংস্কারকৃত শৈবধর্ম প্রচারের জন্য অনেক কিছু করেছেন। হিন্দুইজম টুডের প্রতিষ্ঠাতা-সম্পাদক হিসাবে‌ তিনি ভারতের বাইরে হিন্দুধর্মের একক-সর্বাধিক সমর্থক হয়ে ওঠেছেন।" তিনি বোধিনাথকে শৈব সিদ্ধান্ত চার্চের নেতা এবং কৈলাসা পরম্পরা বংশের ১৬৩তম গুরু মহাসন্নিধানম হিসেবে নিযুক্ত করেছেন, যা শৈবধর্মে কর্তৃত্বের একটি পদ। তিনি হিন্দু শৈবধর্ম (শৈব সিদ্ধান্ত) অনুসরণ করেন এবং নন্দীনাথ সম্প্রদায়ের কৈলাস পরম্পার অন্তর্গত। শৈব সিদ্ধান্ত দক্ষিণ ভারত, শ্রীলঙ্কা এবং মালয়েশিয়ায় সবচেয়ে বেশি জনপ্রিয় হিন্দু দর্শন। আধ্যাত্মিক বংশ : মহর্ষি নন্দীনাথ → সুন্দরানন্দর, সিদ্ধর যিনি পরে তিরুমুলার হন → → → কদাইৎস্বামী → চেল্লাপস্বামী → শিবা যোগস্বামী → শিবা সুব্রমুনিয়াস্বামী → বোধিনাথ ভেলানস্বামী বোধিনাথ ভেলানস্বামী অস্ট্রেলিয়ার মেলবোর্নে ভারতের সবচেয়ে অসামান্য হিন্দু আধ্যাত্মিক নেতাদের সমাবেশ বিশ্বের ধর্ম সংসদের হিন্দু কনভোকেশনের প্রধান বক্তা ছিলেন। ২০০৯ সালের ডিসেম্বরে সংসদে তিনি "যোগ কি হিন্দু?" বিষয়ে ‌আলোচনা করেন। যা ২০১০ সালে হিন্দু আমেরিকান ফাউন্ডেশনের "টেক ব্যাক যোগা" প্রচারাভিযানকে উদ্দীপিত করেছিল। বোধিনাথ হিন্দুদের কাছে একজন জনপ্রিয় বক্তা, বিশেষ করে মার্কিন যুক্তরাষ্ট্র, মালয়েশিয়া, মরিশাস এবং সিঙ্গাপুরে বসবাসকারী হিন্দু প্রবাসীরা তার ভক্ত। "ইন্দো-আমেরিকান নিউজ" তার সম্পর্কে লিখেছে, "বোধিনাথ হিন্দুধর্মের একটি শক্তিশালী শক্তি। মৃদুভাষী অথচ অপরিসীম জ্ঞান এবং প্রখর বুদ্ধিদীপ্ত, সৎগুরু বিশ্বজুড়ে একজন চাওয়া-পাওয়ার বক্তা।" বোধিনাথের নির্দেশনায় তার দীক্ষিত হিন্দু স্বামী, যোগী এবং সাধকরা আমেরিকার প্রথম গ্র্যানিট পাথরে হাতে খোদাই করা হিন্দু মন্দির ইরাইভান মন্দির তৈরি করেছেন। বোধিনাথ ১৯৬০ সালে বেদান্ত ও ধ্যান অধ্যয়ন শুরু করেন। শীঘ্রই তার সন্ন্যাস জীবনের প্রতি গভীর আগ্রহ তৈরি হয়। ১৯৭২ সালের মার্চে, তিনি শ্রীলঙ্কার আলাভেডিতে শিবা সুব্রমুনিয়াস্বামীর কাছ থেকে সন্ন্যাস দীক্ষা লাভ করেন। কয়েক সপ্তাহ পরে পালানি পাহাড়ের মুরুগান মন্দিরে তিনি ভেলানস্বামী নাম ধারণ করেন। ১৯৮৮ সালে, বোধিনাথ শৈব সিদ্ধান্ত যোগের আচার্য হিসাবে দীক্ষা নেওয়ার প্রস্তুতির জন্য ভারতে একজন গুরুর শিষ্য হিসেবে উত্তরে ঋষিকেশ থেকে দক্ষিণে তিরুচেন্দুর পর্যন্ত আশ্রম ও মন্দিরগুলিতে উপাসনা ও ধ্যানে ছয় মাস অতিবাহিত করেন। কাউইতে ফিরে আসার পর, তিনি ধর্মীয় পরম্পরার প্রথম আচার্য হিসাবে নিযুক্ত হন। ১৯৯৩ সাল থেকে বোধিনাথ একটি কর-মুক্ত দান সংস্থা হিন্দু হেরিটেজ এনডাওমেন্টের গঠন ও উন্নয়ন পরিচালনা করে। এটি সারা বিশ্বের বিভিন্ন হিন্দু উদ্যোগ এবং প্রতিষ্ঠানকে অর্থ প্রদান করে। হিন্দু হেরিটেজ এনডাউমেন্টের মধ্যে ৮০টিরও বেশি স্বতন্ত্র তহবিল রয়েছে, যা সর্বমোট অর্থ ১ লাখ ডলার ছাড়িয়েছে। ২০০১ সালের ২১শে অক্টোবর সুব্রমুনিয়াস্বামী ৩২ দিনের প্রার্থনা উপবাসের দশম সন্ধ্যায় বোধিনাথকে তাঁর শয্যার কাছে আসতে বলেন। তখন তার চারপাশে সমস্ত সন্ন্যাসী জড়ো হয়েছিল। তিনি কাউয়াই অধিনামের আধ্যাত্মিক মাথার প্রতীক তার অধীনকর্তর দুলটি বোধিনাথের ঘাড়ে রেখে তাকে গুরু ঘোষণা করেন। বোধিনাথ বালগঙ্গাধরনাথ স্বামীজি কর্তৃক আয়োজিত নাথ সম্প্রদায়ের স্বামীদের একটি সম্মেলনে যোগ দেন। কেন্দ্রে ডানদিকে যোগী আদিত্যনাথ রয়েছেন। কাউই অধীনমের গুরু পীধাম (কর্তৃত্বের আসনে) বোধিনাথ সৎগুরু বোধিনাথ ভেলানস্বামী ২০০৮ সালে তিরুন্নাভামালাইতে একজন ভক্তকে পবিত্র ওঁ নমঃ শিবায় মন্ত্র দীক্ষা দেন। "Kauai's Hindu Monastery - Our Guru Lineage"। ৪ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০২৩।  "Today at Kauai's Hindu Monastery"। ৫ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০২৩।  "Today at Kauai's Hindu Monastery"। ৪ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০২৩।  A Survey of Hinduism, 3rd. edition, page 251 "Kauai's Hindu Monastery - Our Guru Lineage"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০২৩।  "Hinduism does not have an organised hierarchy but to followers of the Saiva tradition of Hinduism Sri Bodhinatha is a pope-like figure." SMH News, Australia ওয়েব্যাক মেশিনে আর্কাইভকৃত ২৬ সেপ্টেম্বর ২০১৭ তারিখে Dancing with Siva by Satguru Siva Subramuniyaswami। Himalayan Academy। ১৯৯৭। পৃষ্ঠা ŚLOKA 152। আইএসবিএন 9780945497974।  Dancing with Siva by Satguru Siva Subramuniyaswami। Himalayan Academy। ১৯৯৭। পৃষ্ঠা ŚLOKA 151। আইএসবিএন 9780945497974।  "Our Spiritual Lineage, the Kailasa Parampara"। ১ আগস্ট ২০২৩ তারিখে মূল থেকে আর্কাইভ করা।  PROGRAM / Convocation of Spiritual Leaders of India | Council for a Parliament of the World's Religions ওয়েব্যাক মেশিনে আর্কাইভকৃত জুলাই ৬, ২০১০ তারিখে ABC। "ABC (Australian Broadcasting Corporation)"। ABC (ইংরেজি ভাষায়)। ২০২০-০৮-১৩ তারিখে মূল থেকে আর্কাইভ করা। সংগ্রহের তারিখ ২০২৩-১০-১০।  "Archived copy" (পিডিএফ)। www.indoamerican-news.com। ২৫ ডিসেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মে ২০২২।  Endowment Stories ওয়েব্যাক মেশিনে আর্কাইভকৃত ফেব্রুয়ারি ১১, ২০১১ তারিখে